तभी जगजीत सिंह आज गूगल के डूडल पर दिख रहे हैं. गूगल का डूडल यानी जब आप गूगल डॉट कॉम खोलेंगे तो आपको वहां जगजीत सिंह भी दिखाई देंगे.गूगल का यह प्रयोग कोई नया नहीं है और पूर्व में गूगल ने अपने डूडल के लिए भारतीय बच्चों से चित्र भी मंगाए थे और कई चित्रों का इस्तेमाल भी डूडल के तौर पर किया गया है.गूगल ने अपने जन्मदिन में डूडल के तौर पर मोमबत्तियां भी लगा दी थीं जो काफी लोकप्रिय रही.जगजीत सिंह भारत के जाने माने गजल गायक माने जाते हैं और वर्ष 2011 में उनका निधन हो गया था.आज उनके जन्मदिन पर गूगल ने उन्हें अपने डूडल के साथ याद किया है.जगजीत और उनकी पत्नी चित्रा सिंह गजल गायकी की दुनिया में अपना एक अलग मकाम रखते हैं और उनके चाहने वाले दुनिया के कई कोने में हैं.कहा जाता है कि चित्रा ने अपने बेटे की मौत के बाद गाना छोड़ दिया था और जवान बेटे की मौत का असर जगजीत पर भी पड़ा था.जगजीत गाते रहे लेकिन उन्होंने नशा करना भी शुरु कर दिया था.2011 में जब उनकी मौत हुई तब भी उनकी उम्र कोई बहुत अधिक नहीं थी. जगजीत चले गए लेकिन उनकी आवाज़ उनके प्रशंसकों में आज भी ज़िंदा है और आज तो गूगल के डूडल पर भी उन्हें याद किया जा सकता है.